# data[].attributes.body
Učenice su bile upoznate s autorskim pravima jer u svakom eTwinning projektu prolazimo ovu vrlo važnu stavku. Ali uvijek je važno i dobro ponoviti.

# data[].attributes.body
Učenice su međusobno raspravile gdje su se već susrele s pojmovima autorskih prava i autorskog djela. Osim glazbenih djela, pjesama i slika i drugih umjetničkih djela, povezale su da se i znanstveni radovi također mogu i trebaju zaštiti autorskim pravima. Prisjetile su se smiju li i kako koristiti tuđe fotografije i videa pri izradi prezentacija, digitalnih plakata i sl. Kroz razgovor i razmjenu ideja i iskustva učenice su utvrdile na što sve trebaju obratiti pažnju prilikom korištenja tuđih digitalnih sadržaja.

# data[].attributes.body
Temu autorskih prava obrađujemo na satovima informatike, ali i u drugim nastavnim predmetima. Učenice su ponovile svoja znanja uz pomoć interaktivnih digitalnih obrazovnih sadržaja koje koristim u nastavi informatike.

# data[].attributes.attachment_link.description
View the interactive image by Loredana Zima Krnelic

# data[].attributes.headline
Područna škola Bernarda M. Luketića Zagorje

# data[].attributes.subject
Područna škola Bernarda M. Luketića Zagorje

# data[].attributes.body
Učenice su uz pomoć plakata ponovile autorska prava i obnovile svoje znanje o istim. Također prisjetile su se Creative Commons licence i filtera za pretraživanje informacija putem mrežnih tražilica. Osvježile su svoje znanje i pripremile se za buduća istraživanja.

# data[].attributes.body
Učenice su znale za autorsko djelo iz književnog i umjetničkog područja ( imenovanje autora književnog djela, potpis autora na umjetničkom djelu), ali ne i iz znanstvenog područja. Svi navedeni pojmovi su im poznati, osim naziva piratstvo – objašnjavaju piratske radnje, ali nisu znale da se to tako zove. Bile su im nove i slijedeće informacije: autorsko pravo traje i 70 godina nakon autorove smrti, oznake autorskih prava – svaka učenica je dobila svoj primjerak oznaka, obveze prilikom uporabe materijala s Interneta, razliku između CC i komercijalne licence.

# data[].attributes.body
Učenice su upoznate s pojmom autorskih prava, ali su obnovile svoje znanje i podsjetile se uz pomoć postera.

# data[].attributes.body
Naše učenice su dosta toga naučile, nisu baš bile upoznaze s autorskim pravima. Također smo pričali i o plagiranju. Bilo nam je zanimljivo i edukativno.

# data[].attributes.body
Moje su učenice već bile upoznate s autorskim pravima samo smo ih ovog puta razradile uz odličan plakat koji smo dobili i iskoristili da bismo i mi načinili svoj plakat u Canvi. Diskutirali smo najviše i radili na primjerima ispitivanja plagijata ponekih gotovih uradaka i u kojoj mjeri je zahvaćen nedopuštenim kopiranjem - apl. je TinEye kojom se ispituje vjerodostojnost djela. Ispitali smo i neke tražilice koje imaju besplatne resurse kao što su slike i glazbene datoteke. Stavili smo njihova imena i na plakat. Bavili smo se ovog puta više praktičnim primjerima. Naglasila sam po tko zna koji put da se obvezno mora navesti ime autora ako se nešto citira. Plakat su napravile s radošću jer kreativnosti nema kraja, a prije toga od ideje do realizacije je dug put jer skupljanje teksta i slika treba vremena. Uglavnom sve se svodi na stalnu praktičnu edukaciju. Učenici su toga svjesni. Takav način učenja i vole.
Ljiljana Jeftimir, dipl. ing.

# data[].attributes.headline
OŠ Ivane Brlić-Mažuranić Rokovci-Andrijaševci grupa "Sedmašice" 

# data[].attributes.subject
OŠ Ivane Brlić-Mažuranić Rokovci-Andrijaševci grupa "Sedmašice" 

# data[].attributes.body
Nakon što smo pažljivo proučile plakat i upoznale se s osnovnim činjenicama o autorskim pravima učenice su se prisjetile zadatka s natjecanja "Infokup" na kojem je bilo potrebno razvrstati oznake licenci. Preostalo vrijeme smo iskoristile da istražimo servise Pixabay, Pexels, Unsplash, Flickr gdje su učenice pronašle mnoštvo prekrasnih fotografija, slika i ilustracija licenciranih za slobodno korištenje koje mogu iskoristiti u svojim budućim radovima.
Marija Lozančić-Keser, prof

# data[].attributes.body
Učenice su bile iznenađene s količinom detalja na koje trebaju paziti prilikom korištenja tuđih materijala. Od prije su upoznate s pojmom plagijat i autorka prava, no nisu bile upoznate s različitim vrstama licenci i što sve uključuje plagiranje. Kroz diskusiju su mnogo toga naučile i same su istakle da će obratiti više pažnje na ove stvari u budućnosti. Predložile su da i ostale učenike u školi potaknemo na razmišljenje o autorskim pravima te da u sklopu sata razrednika ili na informatici napravimo malu radionicu na ovu temu.

# data[].attributes.body
Učenice su se već prije susrele s pojmovima koji se odnose na autorska prava i originalnost djela te sigurno korištenje interneta.
Razgovarale smo o tome što sve može biti zaštićeno autorskim pravima te smo vrijeme provele u raspravi i navođenju primjera.
Razgovarale smo i o pravilnom korištenju i pretraživanju interneta te na što je važno pripaziti prilikom preuzimanja materijala s interneta.

# data[].attributes.body
Učenice su se prisjetile što su to autorska prava o kojima su detaljnije učile na satu informatike u 5. razredu i nekim drugim predmetima. Prepoznale su simbole za Copyright i za licence Creative Commonsa. Zajednički smo potražile primjere i jednih i drugih licenci i došle do zaključka da uvijek treba paziti što pretražujemo i na koji način preuzimamo, kako nebi kršili nečija autorska prava i time naštetili sebi i autorima tih sadržaja.

# data[].attributes.body
Učenice su znale osnove onog što obuhvaćaju autorska prava. Otprije su im poznati pojmovi plagiranje i piratstvo no nisu te pojmove znale najbolje objasniti. Bile su im poznate oznake licenca obzirom da su to radile na satu informatike no nije im baš bilo poznato točno značenje pojedine CC licence. Zajedno smo uz pomoć edutorija za predmet Informatika 5 ponovile značenje autorskih prava. Zatim smo prošle kroz sve CC licence te su učenice na poleđini pojedine oznake napisale njeno značenje.  Utvrdile su kako mogu pojedine tekstove, video sadržaje ili slike koje pronalaze na internetu koristiti. Komentirale smo koliko je bitno pridržavati se tih pravila te su utvrdile da bi se one loše osjećale kada bi netko preuzeo zasluge za neki njihov rad.
Ovo ponavljanje je i nama mentorima koristilo te smo isto nešto novo naučile.

# data[].attributes.attachment_link.title
Autorska prava - Kako koristiti materijale koje pronalazimo na internetu

# data[].attributes.body
Učenice su upoznate s pojmom autorskih prava te znaju da se prilikom korištenja materijala s interneta moraju navoditi izvori.
Nisu bile upoznate s licencama te nisu znale kako što je CC licenca ni kako pronaći fotografije s tim licencama.

# data[].attributes.body
Učenice su dosta toga već znale, no nisu do sad u potpunosti znale što sve obuhvaćaju autorska prava. Pobliže su se također upoznale s plagiranjem i što sve točno podliježe plagiranju. CC poster im je zbog toga bio izuzetno zanimljiv.

# data[].attributes.body
Učenice su upoznate sa svim pojmovima vezano za temu autorska prava jer redovito o tome pričaju na svim satovima, osobito na satovima Informatike. Svake godine izrađuju radove na obilježavanje Dana sigurnosti na internetu. Također, često ih upućujem na pravilan način upotrebe materijala s interneta te citiranja i navođenja literature i izvora prilikom izrade plakata, prezentacija i istraživačkih radova.

# data[].attributes.body
Učenice su pokazale dobro znanje u području autorskih prava, neke su stvari i mene naučile, prošle smo pojmove autorskih prava, licenci i plagijata.

# data[].attributes.body
Učenice su upoznate s autorskim pravima i načinima korištenja interneta, no nisu bile sigurne kako provjeriti licence na pojedinim slikama koje bi preuzele s interneta. Također, nisu bile upoznate s pojmovima plagijat i piratstvo. Kroz zanimljivo predavanje, sve smo ponovile i naučile.

# data[].attributes.body
Pojmovi licence, autorska prava, plagijat i piratstvo su učenicama bili poznati s nastave informatike i hrvatskog jezika. Kroz izradu plakata i prezentacija za različite potrebe u školi, svi učitelji su ih upozoravali na pravila izrade istih.

Još jednom smo prošli kroz pravila, a za svaki slučaj su pravila postavljena na pano.

# data[].attributes.body
U razgovoru s učenicama saznali smo da već imaju znanja o autorskim pravima i licencama s nastavnih satova Informatike. Otprije su im poznati i pojmovi plagijat i piratstvo iako iste nisu znale najbolje objasniti. Zajednički smo ponovili značenje svih pojmova. Proučili smo Creative Commons licence (CC) te zaključili da na njih moramo posebno paziti kod preuzimanja teksta, fotografija i video sadržaja. Učenice su svjesne važnosti poštivanja autorskih prava te se trude da svoja znanja o njima primjenjuju prilikom izrade različitih uradaka za redovnu nastavu, npr. prezentacija, plakata, seminarskih radova… Ovo ponavljanje nam je svima bilo veoma korisno.

# data[].attributes.body
Učenice su u nižim razredima pod nastavom informatike, ali i drugih predmeta upoznale pojmove autorskih prava te vrlo dobro znaju da prilikom korištenja informacija s interneta moraju navesti autora. Međutim, u praksi to ne koriste uvijek, tako da je dobro što je to sada ponovljeno. Ujedno smo se prisjetile i Google pretraživanja slika prema licencama, ponovile vrste licenca kroz kviz te posjetile neke stranice sa zbirkama besplatnih slika.

# data[].attributes.attachment_link.description
Radove koje nisu naši potrebno je kupiti ili preuzeti s mrežnih stranica koje omogućavaju besplatan materijal. Takvi radovi su najčešće objavljeni pod Creative Commons licencom. Creative Commons autorskopravne licence i alatke omogućavaju autorima da zadrže svoja autorska i srodna prava, a drugima dopuste da umnožavaju, distribuiraju i koriste njihova djela u nekomercijalne svrhe.

# data[].attributes.body
Pojmovi autorska prava i licence učenicama su bili poznati od ranije. Ponovili smo što znači plagijat i piratstvo, ali i saznali što znači pojedina licenca.
Naglasili smo da kako je važno poštivati autorska prava pri stvaranju vlastitog sadržaja.

# data[].attributes.body
Učenice su upoznate s pojmom autorska prava, znaju da nije u redu kopirati tuđi sadržaj s interneta, znaju za licence ali smo ih trebale upoznati sa pojmovima plagijat, fair use, piratstvo... Oznake za autorska prava su već vidjele ali nisu detaljno znale što koja predstavlja pa smo to svi zajedno utvrdili. Ova aktivnost nam je bila potrebna i korisna. :-)

# data[].attributes.body
OŠ Retfala, Osijek

U razgovoru s djevojčicama na temu autorskih prava, licenci i slično vrlo smo ugodno iznenađeni
količinom informacija kojima raspolažu. Učenice su o istom učile na satu informatike kao i sa
drugim nastavnicima prilikom izrade određenih materijala (prezentacije, plakati, posteri,…). Ponovile su što su već od ranije znale i ponešto novo naučile.

# data[].attributes.body
Učenice smo upoznale s licencama i autorskim pravima. Primijetile su da pri izradi prezentacija i plakata moraju navesti izvor sadržaja kojeg koriste. Zajedno smo došle do zaključka da je važno poštivati autorsko pravo i da je (što češće) potrebno stvarati vlastiti sadržaj.

# data[].attributes.body
Učenice su upoznate s pojmom autorskih prava i znaju da pri preuzimanju sadržaja moraju navesti izvor i autore rada. Upoznate su nekim licencama kojima se štite autorska prava, ali za neke pojmove nisu čule ili nisu bile pobliže upoznate. Nakon malo istraživanja i proučavanja licenci, upoznate su s vrstama licenca i što one štite i/ili dozvoljavaju i kako se označavaju. Detaljnije su upoznate s pojmovima piratstva i plagijata i na što sve moraju paziti pri preuzimanju sadržaja.
Donijele smo zaključak da su s autorskim pravima bile površinski upoznate, ali uz malo truda i istraživanja, njihovo znanje se znatno produbilo i sa sobom imaju još jedan alat za uspješno stvaranje i dijeljenje sadržaja na internetu.

# data[].attributes.body
Učenice su bile upoznate s pojmovima autorskog djela i autorskog prava, no ovom su prilikom proširile saznanja o vrstama licenci detaljnim proučavanjem plakata. Definirali smo pojmove plagiranja i piratstva s kojima se ranije nisu susretale. Učenice su osvijestile važnost zaštite autorskih prava te zaključile da im sve naučeno uvelike pomaže u njihovu daljnjem radu jer znaju kako pravilno preuzimati materijale s interneta i stvarati originalne sadržaje.

# data[].attributes.body
Upoznali smo učenice s pojmom autorskog prava. Učenice su same navele da ne mogu uzeti sadržaje s interneta bez internetskog izvora. Isto tako, često preuzimaju fotografije s interneta gdje je jako važno paziti s kojih mrežnih stranica ih preuzimaju. Tako su navele neke stranice s kojih mogu preuzimati fotografije visoke kvalitete; unsplash, pixabay, pexels. Danas je to posebno važno zbog korištenja digitalnih alata na raznim predmetima gdje su im potrebne fotografije koje bi popratile tekst. Učenice su proučile CC licence, većinu su ih znale ali su za neke ipak trebale malo više informacija.

# data[].attributes.body
Iznenadilo me koliko su učenice znale o autorskim pravima, plagiranju i piratstvu, učile su o tome na nastavi informatike. Zajedno smo proučili razine CC licenci, na što moramo paziti kod preuzimanja teksta, fotografija i video materijala.
Također smo ponovili i kako navesti izvore materijala koji su dopušteni za preuzimanje.

# data[].attributes.body
Učenice su dobro upoznate s pojmom autorskih prava i Creative Commons licencama. Prošle nastavne godine u školi se provodio cjelogodišnji projekt pod nazivom "Budi i ti pismen" te je kroz sve radionice koje su se provodile veliki naglasak bio upravo na poštivanju autorskog prava te stvaranju vlastitog originalnog sadržaja.

# data[].attributes.attachment_caption
U Teamsu napravljen tim za ovaj projekt.

# data[].attributes.body
Učenice su sa autorskim pravima i Creative Commons licencijama upoznate na satovima informatike i znaju da je obavezno da se pri izradi digitalnih sadržaja navode izvori korištenih sadržaja koji nisu postavljeni za besplatno korištenje. Često koriste i web servise za besplatne fotografije kao npr. Pixaby.
U razgovoru sa učenicama nekolicni  nije bio poznat pojam plagijat i piratstvo. Tako da su  sada proširili svoja saznanja i o tim pojmovima.
Svjesne su da nije u redu kopirati tuđi rad s Interneta i koristiti ga kao svoj autorski rad.

Ivana Kurelac

# data[].attributes.body
Učenice su na nastavi informatike, ali i na nastavi nekih drugih predmeta upoznate s pojmovima autorsko pravo, "copyright" i Creative commons licence.  U svojim radovima (plakatima i prezentacijama) poštuju autorska prava te  kod preuzimanja materijala s Interneta navode izvor, autorovo ime i prezime.
Ovom prilikom učenice su naučile što je plagijat i piratstvo.
Družile smo se, dobro zabavile, ponovile što smo već o prije znale te nešto novo naučile.

# data[].attributes.body
Sve učenice pohađaju izbornu nastavu informatike, stoga su se s pojmovima autorsko pravo, "copyright", "public domain", Creative commons licence, upoznale na satima te nastave. Upoznate su i s pretraživanjem na tražilici Google uz filter "Prava korištenja - Creative Commons", tako da smo ovim informacijama iz projekta osvježili svoje znanje o autorskim pravima. Kad god rade bilo koji digitalni sadržaj, napominje im se kako trebaju biti pažljivi pri odabiru slika (koristiti spomenuti filter na Google-u) ili koristiti slike s platformi predviđenih za besplatno preuzimanje (pixabay). Uvijek radove objavljujemo u Teamsu, kako bi ih vidio cijeli razred i time se onemogućilo kopiranje.

# data[].attributes.body
Učenice su na satovima informatike obrađivale temu autorska prava tako da im je taj pojam već poznat. No, uvijek je korisno neku temu obraditi na neki drugačiji način jer se svaki puta nauči nešto novo. Učenice su pažljivo i sa zanimanjem odslušale ovu temu i zajedno smo došle do zaključka da se tuđa djela trebaju cijeniti i bez pitanja se ne smije ništa koristiti. Odnosno, tako se treba ponašati i u stvarnom i u virtualnom svijetu.

# data[].attributes.body
Učenice su naučile neke nove pojmove, ali i ponovile pojmove koje su već znale. Igranjem ove igre zapravo su bile jako vesele jer je igra vrlo edukativna. Na početku igranje igre, učenice su napomenule kako smo to sve radili na informatici, ali u toku igranja ipak su doznale nove informacije. Vrlo je bilo zanimljivo ih pratiti sa strane. Uvidjela sam da neke nove pojmove moram napominjati na nastavi informatike, kao nastavnik. Uglavnom, vrlo zanimljiva igra i jedva čekamo neku novu edukativnu igru.

# data[].attributes.body
Učenice su naučile nove pojmove: autorska prava, plagijat, pravedno korištenje, licenca,... O svemu spomenutome moraju voditi računa kad koriste tuđe fotografije i videa za izradu prezentacija i sl.
Stava su da im ne bi bilo drago, niti bi se dobro osjećale da netko neovlašteno koristi njihov rad oko kojeg su se mučile i uložile puno vremena i ideja. Daljnjim razgovorom zaključile su da je najbolje raditi po pravilima!

# data[].attributes.body
Obzirom da smo odabirali STEM djevojčice i nalaze se u višim razredima, prošli smo gradivo autorskih prava već treću godinu za redom kad učimo o širokoj temi sigurnosti na internetu, a obzirom da su one i učenice s razvijenim vještinama i sposobnostima nije im bilo teško ponoviti sadržaje i još ih dapače, proširiti. Vrlo je bilo zanimljivo i radosno s moje strane pratiti ih kako nabrajaju vrste autorskih prava, znaju Common Creative licence, njihove razine, razlikuju ikone i znaju ih koristiti.
https://creativecommons.org/about/cclicenses/
Autorska prava široko koristimo pri preuzimanju fotografija i multimedije s interneta, pa često koristimo portal https://pixabay.com/ i njemu slične.
Što je plagijat stranica i uradak ocijenile su kao krađu intelektualnog vlasništva. Upoznate su i sa najnovijim softverom koji može ispitati je li neki materijal na netu prepisan i samo kopiran. U Australiji su provjere glede ovog problema sasvim uobičajene. Kod nas su tek u začetku npr. na fakultetima. Diskusija se mogla proširiti i dalje, ali smo zvukom zvona morali prekinuti ovu vrlo važnu temu.
Ostat će im u sjećanju i vodit će brigu s naglaskom na vrijednost svog vlastitog rada.

# data[].attributes.body
Učenice su upoznate s autorskim pravima, načinima korištenja tuđih materijala s Interneta, pravilima o zaštiti autorskih prava na Internetu i  Creative Commons Licencijama .
U nastavi Informatike kroz izradu praktičnih radova upoznate su s načinima korištenja tuđih materijala s Interneta tj. načinima  navoda i citata.
Učenice su upoznate  da za korištenje materijala s Interneta poštuju autorska prava te  da za korištenje istih moraju na pravilan način navesti izvore i autore.
Upoznate su načinima sigurnog korištenja Interneta, načinima postavljanja sigurne lozinke i opasnostima na Internetu. Jednoglasno su se složile da Internet pruža mnogo mogućnosti ali da moramo biti oprezni s korištenjem istih te da ne smijemo zloupotrebljavati autorska prava.

# data[].attributes.body
Učenice su upoznate s autorskim pravima ranije iz drugih predmeta, a objasnila sam da smo zato i potpisivali privole tako da se naše fotografije također mogu objavljivati. Na autorska prava ih podsjećam posebice kada izrađuju praktičan rad u obliku PowerPoint prezentacije. Tražim da pravilno navedu svu literaturu i izvore za upotrebljene fotografije.  Rekle su da prava dosta ovise o sadržajima koje koriste s interneta i da paze što stavljaju i kako,ali da ih zbunjuje zašto je nekakva fotografija dostupna, a ne smije se uopće upotrebljavati. Isprintali smo i zalijepili poster o autorskim pravima u učionicu kemije i biologije tako da bude dostupna i svim ostalim učenicima.

# data[].attributes.body
Djevojčice su nam kroz razgovor otkrile da već znaju dosta toga o autorskim pravima, te da je to bila jedna od tema o kojoj su slušale na satu informatike.

Evo što su nam zapisale na kraju susreta:

„O autorski pravima već smo ranije nešto čule na satu informatike.

Smatramo da je autorsko djelo sve što predstavlja nečije originalne ideje: postupke i procese kako doći do rješenja npr. pokusa iz kemije ili novi način u rješavanju zadatka iz matematike što još nije viđeno, tekstove, fotografije, videoprikaze. Znamo da za sve to ipak treba literatura, trebamo od nekuda početi učiti, ali pošteno je da uvijek stavimo napomenu gdje smo određeni podatak pročitale.

Malo smo istraživale i saznale da autorsko pravo započinje u trenutku kada autor stvori originalno djelo, te u Hrvatskoj, kao i u EU traje 70 godina nakon smrti autora.

Napravile smo jedno autorsko djelo: Cesarice u STEM-u 2022.

Fotografirale smo mačka Cicka, a pomoću programa Bojanje našem radu dodijelile znak Copyright kombinacijom tipki Alt+0169.“

# data[].attributes.body
Mentorice su upoznale učenice s licencama i autorskim pravima, pokazale smo im primjer kako doći do fotografije s CC licencom i kako opisati odakle je fotografija preuzeta. Nakon toga smo s djevojčicama provele raspravu o tome je li u redu samo kopirati sadržaje s Interneta. Djevojčice su zaključile da nije jer je netko uložio trud i vrijeme u izradu tih sadržaja, dao je dio sebe. Treba se potruditi i izraditi materijale sami.

# data[].attributes.body
Djevojčice znaju za pojmove autorsko pravo i plagiranje, ali nisu bile sigurne što se sve smije kopirati s interneta, a što ne smije, niti su znale objasniti pojam plagiranje. Učenici kod izrade plakata na zadanu temu često samo kopiraju s interneta, ni ne razmišljaju o tome da to nije u redu.
Naučile su da se mogu služiti internetom i prepričati ono što su pročitale svojim riječima, kako to onda ne bi bilo kršenje autorskih prava niti plagiranje nečijeg tuđeg rada.
Proučile su poster i upoznale se s vrstama licenci.

# data[].attributes.body
Djevojčice su se već prije upoznale s pojmom autorsko pravo putem medija i na satovima informatike i hrvatskog jezika.
Mi smo još dodatno osvijestili pojam
autorsko pravo, autorski rad i licencije za zaštitu autorskih prava. Naučile su kako postoje različiti oblici neodgovornog ponašanja na internetu. Naučile su što
je to plagiranje i na koji način koristiti materijale s interneta prilikom izrade prezentacije i plakata.

Djevojčice su naučile da se ne smiju koristiti
materijalima s interneta bez autorova dopuštenja i da nije u redu samo kopirati sadržaje s Interneta. Ovom
aktivnošću su dodatno naučile o licencijama za zaštitu autorskih prava i na koji način ih koristiti u svojim radovima.

# data[].attributes.body
Učenice su već upoznate s pojmom autorskog prava, ponajviše iz svijeta glazbe i filma, no to ne znači da nisu naučile i nešto novo :) Velika novost bili su im CC ugovori i ikone/legende koje prikazuju različite mogućnosti korištenja izvora, te su se složile da će im biti od velike koristi pri budućoj izradi plakata, prezentacija i sličnih medijskih sadržaja. Jedna od zanimljivosti im je također bio važenje autorskog prava čak do 70 godina nakon autorove smrti.

# data[].attributes.body
Učenice koje sudjeluju u projektu poznaju pojam autorskih prava i licenci jer su o tome učile na informatici. Znaju da nije u redu kopirati sadržaje s interneta bez dozvole i da moraju poštovati autorska prava. Proučile su detaljno CC licence jer o njima nemaju dovoljno saznanja.

# data[].attributes.body
Učenice su čule za pojam autorska prava, znaju da ne smiju samo kopirati s Interneta, ali nisu do sad čule za pojmove plagijat, piratstvo, fair use…

Upoznali smo ih s novim pojmovima, porazgovarale o  važnosti postojanja autorskih prava i CC licenca i na kraju zaigrale kahoot kviz s navedenim pojmovima. Bilo je poučno i sigurna sam da će im znanja koja su danas dobili zauvijek vrijediti

# data[].attributes.body
Učenice koje sudjeluju u ovom projektu su već prošle školske godine  sudjelovale u eTwinning projektima i dobro su upoznate s pravilima o  sigurnosti na Internetu i opasnostima s kojima se mogu susresti tijekom  korištenja Interneta, a također i s pravilima o zaštiti autorskih prava na Internetu. Kroz zanimljivu igru Chatterbox učenice su na zabavan način ponovile bitne činjenice o pravilima ponašanja na Internetu. Učenice su kroz razgovor s učiteljicom još jednom upoznate s pojmovima autorski rad, autorsko pravo, plagiranje, piratstvo, pravilno korištenje dijelova nekoga rada, licence...
Učenice poznaju pojam autorskih prava i licenci i znaju da ne smiju samo kopirati s Interneta sadržaje bez navođenja izvora. Kroz rad na projektima  naučile  su da trebaju u svrhu zaštite svojih podataka koristiti neobične i što kompliciranije lozinke za izradu svojih računa, a da nikako ne smiju koristiti datume rođenja ili brojčane nizove. Bez obzira tko je poslao neki link, učenice znaju da moraju dobro razmisliti prije otvaranja neke poveznice ili sumnjivih i nejasnih e – mailova kako ne bi aktivirale neki virus. Učenice su upoznate da se javna računala koriste samo za pretraživanje informacija te da se na njima ne smiju  ostavljati osobni  podaci. Znaju da  nikada ne ostavljaju svoje uređaje na javnim mjestima bez nadzora, a da na mobitelu obvezno koriste lozinku,  da trebaju oprezno prihvaćati prijateljstva od nepoznatih osoba te da  izbjegavaju fotografije i snimke unutrašnjosti svog doma te otkrivanje vremena putovanja, godišnjih odmora i bilo kojih drugih razdoblja kad neće biti kod kuće.

# data[].attributes.body
Učenice su upoznate s pojmom autorska prava, znaju da prilikom korištenja informacija s interneta moraju navesti autora. Uz poster učenice su ponovile vrste licenci ali i upoznale se s nekim novima, te smo još jednom ponovili važnost autorskih prava. Bilo nam je zanimljivo i poučno :)

# data[].attributes.body
Učenice koje sudjeluju u projektu dobro su upoznate s autorskim pravima jer su prošle godine neke od njih sudjelovale u eTwinning projektu Dan sigurnijeg interneta koje smo obilježili i kao projektni dan na razini cijele škole. Tada su održale kratka predavanja ostalim razredima na satu povijesti, engleskog jezika, biologije i matematike te proveli ankete i križaljke na teme: „Kopiranje ili krađa na internetu“, „Znaš li na šta pristaješ“, „Kada privatno postaje javno“.
Prisjetile su se da se samo mali dio toga što nalazimo na internetu smije kopirati, mijenjati, reproducirati i komercijalno upotrebljavati. Većina je materijala zaštićena autorskim pravima i ne smije se upotrebljavati bez traženja dopuštenja. Učenice su se prisjetile oznaka koje označavaju određenu licencu, te na što sve trebaju obratiti pažnju prilikom korištenja nekog digitalnog sadržaja.